Diari Oficial de la Generalitat Valenciana


Sumari del DOGV 5034, del 23-06-2005 (2005/6545)

Actuacions de juí d'assumpte civil número 1.159/2004. Cèdula de notificació.
----------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6545


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Actuacions de juí d'assumpte civil número 1.159/2004. Cèdula de notificació. [2005/Q6545]
  
Montserrat Isabel Cabrera, secretària del Jutjat de Primera Instància número 7 de Castelló de la Plana.
  
Al juí a què es fa referència s'ha dictat la resolució la part que interessa de la qual, literalment, diu així:
  
«Decisió
  
Que amb l'estimació de la demanda formulada per la procuradora la senyora Rubio Antonio, en nom i representació d'África Rey Zamora, contra Pascal Maurice Coquizart, decrete la separació conjugal dels litigants, amb l'adopció de les següents mesures:
  
1. S'atribuïx a l'esposa la guarda i custòdia dels tres fills menors, sent-ne compartida la pàtria potestat per ambdós progenitors.
  
2. S'establix el següent règim de visites entre el pare i els fills:
  
- Caps de setmana alterns des de les 20 hores del divendres fins a les 20 hores del diumenge, que se suspendrà pel que fa a qualsevol dels menors en atenció al seu estat de salut.
  
- La meitat de les vacances escolars de Nadal, Setmana Santa i estiu. El període concret el triarà, si hi ha desacord, la mare els anys imparells i el pare els anys parells.
  
- El pare recollirà i retornarà els fills al domicili matern al començament i final de cada període de visites.
  
3. Es fixa una pensió d'aliments a càrrec del pare i a favor dels fills de 150 euros per a cada un dels tres fills (450 euros en total), que haurà d'ingressar dins dels cinc primers dies de cada mes al compte bancari que designe l'esposa, i que s'actualitzarà anualment d'acord amb les variacions de l'índex de preus al consum.
  
4. Les despeses extraordinàries necessàries que generen els fills les sufragaran a mitges iguals ambdós progenitors. S'inclouen expressament en este concepte totes les despeses que reporte el tractament de la deficiència del fill menor Alex.
  
Tot això sense realitzar expressa imposició de costes a cap litigant.
  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies, que no suspendrà l'eficàcia de les mesures acordades.
  
Notifiqueu al demandat, en parador ignorat, mitjançant edictes que es publicaran al tauler d'anuncis d'este jutjat i en el Diari Oficial de la Generalitat Valenciana, i es tramitaran d'ofici.
  
Una vegada ferma, procediu a l'anotació de la sentència al marge de la inscripció de matrimoni, i lliureu el corresponent exhort al Registre Civil de Castelló de la Plana.
  
Esta és la meua sentència, que pronuncie, mane i firme.
  
El jutge».
  
Atés el desconeixement de l'actual domicili o residència de la part demandada, mitjançant la sentència de 23 de maig de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este jutjat i en el Diari Oficial de la Generalitat Valenciana per a portar a efecte la diligència de notificació.